[{"text_idx": "#000000", "text": "Heaolu saavutamiseks tasub eeskuju vo\u0303tta kassidest"}, {"text_idx": "#000003", "text": "\u201eEnne, kui arugi sain, oli uurimisru\u0308hm mulle ka\u0308pa peale pannud, vo\u0303tnud kogu kassi vurrukarvadest sabaotsani. Nu\u0308u\u0308d osalen instituudi to\u0308o\u0308s sellise koormusega, et vaevu ja\u0308tkub aega ko\u0303ige ta\u0308htsamaks \u2013 eluto\u0308o\u0308ks teemal \u201eKuidas magades tark va\u0308lja na\u0308ha\u201c,\u201c to\u0303deb Sassius. Et selleks ja\u0308a\u0308ks va\u0308hemalt ha\u0308davajalikud 16 tundi o\u0308o\u0308pa\u0308evas, vo\u0303tab ta juhendada ja konsulteerida ainult doktorikraadi (peaaegu) omandanud ja oma kassiso\u0303bralikkust veenvalt to\u0303estanud teadlasi."}, {"text_idx": "#000005", "text": "Siiski pakub tema liigikuuluvus ka ha\u0308id elamusi. \u201eSee, kuidas mu katsetes osalenud koolieelikud on hakanud ko\u0303iki kasse kutsuma minu nimega, on va\u0308ga armas ja vo\u0303tab mul siiamaani vurru vo\u0303belema!\u201c tunnistab Sassius."}, {"text_idx": "#000006", "text": "2021. aastal asus Alexander Sassius TU\u0308 u\u0308hiskonnateaduste instituudis to\u0308o\u0308le heaolu-uuringute professorina. UT palus uuel professoril ta\u0308ita ankeedi, et saada teada, kellega on tegu."}, {"text_idx": "#000007", "text": "Minu peamine uurimisvaldkond on kasside ja inimeste vahelised suhted ja kommunikatsioon. Enneko\u0303ike keskendun sellele kahest vaatepunktist: inimese elukaare algusest ja lo\u0303pust. Eriti huvitab mind see, kuidas inimlaste varased kokkupuuted kassidega kujundavad kassiso\u0303bralikku suhtumist ja mo\u0303lema osapoole kestvat heaolu."}, {"text_idx": "#000008", "text": "Minu uurimisto\u0308o\u0308 on va\u0308ga vajalik selleks, et eelko\u0303ige kassidel, aga ka inimestel oleks pisikesest peale hea olla. Kasside ja inimeste suhete uurimine on a\u0308a\u0308rmiselt oluline, et kummutada laialt levinud arusaama, et inimese parim so\u0303ber on koer. Kass ei ole sugugi halvem so\u0303ber! Taoline diskrimineeriv suhtumine kassidesse tuleb lo\u0303petada."}, {"text_idx": "#000009", "text": "Eksperimentide ja vaatluste ettevalmistamine ja korraldamine pakub mulle intellektuaalset naudingut. Aastate jooksul olen hakanud mo\u0303nevo\u0303rra ettevaatlikumalt suhtuma eksperimentides osalemisse: kui katses osalevad tohutult kassiso\u0303bralikud mudilased, vo\u0303ivad katsed isea\u0308ranis sabale ootamatult ohtlikuks osutuda."}, {"text_idx": "#000012", "text": "Viimasel paaril aastal on olnud eriti huvitav ja\u0308lgida pandeemia mo\u0303ju kassidele ja inimestele. Kui viimastele mo\u0303jub kasside pidev juuresolu kahtlemata ha\u0308sti, siis kassidele vo\u0303ib inimeste kodusistumine mo\u0303juda kaheti: u\u0308helt poolt on tagatud o\u0308o\u0308pa\u0308evaringne juurdepa\u0308a\u0308s ukse avamise ja muudele heaoluteenustele, kuid teiselt poolt vo\u0303ivad koju ja\u0308a\u0308nud lasteaia- ja algkoolilapsed segada kassi unerutiini."}, {"text_idx": "#000013", "text": "Kassid on ko\u0303ige suuremad eksperdid, kellest heaolust pakatava pa\u0308evakava koostamisel eeskuju vo\u0303tta. Iga kass teab, et on vaja piisavalt su\u0308u\u0308a, magada, liikuda, puhata ja ma\u0308ngida ning heaolu kahjustavatest isikutest eemale hoida. Pu\u0308u\u0308a sa aga mo\u0303nele inimesele selgeks teha, et toksilise koosto\u0308o\u0308partneri vo\u0303i kolleegi eest vo\u0303iks a\u0308ra joosta."}, {"text_idx": "#000015", "text": "Enneko\u0303ike soovitan lugeda muidugi seda, mida ma ise olen kirjutanud. Olen avaldanud rohkelt tsiteeritud monograafiaid eri teemadel. Unevaeguses inimkolleegidele vo\u0303iks no\u0303uks ja abiks olla raamat \u201eKasside otsatu tarkus: kuidas magades tark va\u0308lja na\u0308ha?\u201c (2018, ta\u0308iendatud tru\u0308kk 2021), mis o\u0303petab, kuidas igava ettekande ajal erudeeritud ilmel tukkuda. Ajaloohuvilised vo\u0303iks nurruma panna minu monograafia \u201eKassid kurjuse impeeriumi vastu: dissidentidest kasside roll No\u0303ukogude Liidu lagunemisel\u201c (2018), sotsiaalteadustest huvitatutele aga raamatud \u201eHiirtest ja inimestest: alamate liikide sotsioloogia\u201c (2015, teine tru\u0308kk 2017) ja \u201eKaasaegse sotsiaalteooria u\u0308lim kriitika: kasside tagasitoomine teooriasse\u201c (2019), samuti liigilist diskrimineerimist ka\u0308sitlev teos \u201eKoerte vo\u0303im Hollywoodis: ro\u0303hutud ja nurjatud kasstegelased Ameerika po\u0303hivoolu filmis ja animatsioonis\u201c (2019). Kassidel soovitan aga kindlasti lugeda praktilisi o\u0303petusso\u0303nu raamatutest \u201eKuidas dresseerida inimest?\u201c (2013), \u201eKuidas taltsutada keerulisi inimisiksusi, kes arvavad, et nad ei taha kasse teenida?\u201c (2015), \u201eKuidas taltsutada vanavanaema, kes ka\u0308itub nagu mudilane: inimkonna vananemise va\u0308ljakutsed kassidele\u201c (2018) ja \u201eKuidas taltsutada va\u0308ikelast? Kassistamine esimestel eluaastatel\u201c (2020)."}, {"text_idx": "#000017", "text": "Lugemine vo\u0303i kirjutamine? Mo\u0303lemad. Eriti oluline on enda kirjutatu u\u0308lelugemine."}, {"text_idx": "#000019", "text": "Magamine vo\u0303i so\u0308o\u0308mine? Tingimata mo\u0303lemad ja vo\u0303imalikult tihti!"}, {"text_idx": "#000023", "text": "Mina vaatan tihti aknast va\u0308lja ja nuusutan oma inimkolleegid regulaarselt u\u0308le. Nii saab va\u0308ljas toimuva kohta uskumatult palju infot. Suure osa infost kaugemate kasskolleegide tegevuse kohta saan ka veebi vahendusel, sest mul on va\u0308ga head digipa\u0308devused, eriti osav olen hiire ka\u0308sitsemises."}, {"text_idx": "#000024", "text": "Magage end enne loengut va\u0308lja, sest loenguruumis on korralikuks uinakuks istmed liiga ebamugavad ja seega on loengus veedetud aega mo\u0303istlikum kasutada o\u0303ppejo\u0303u kuulamiseks. Kassprofessori loengusse tulles a\u0308rge mitte mingil juhul vo\u0303tke kaasa punase tulukesega pointer\u2019it, millega o\u0303ppejo\u0303udu eksitada!"}, {"text_idx": "#000027", "text": "Sotsiaalteaduslikud uurimismeetodid on professor Sassiusel ha\u0308sti ka\u0308pas. (Foto: erakogu)"}, {"text_idx": "#000031", "text": "Urmas No\u0303mmik uurib so\u0303numeid aastatuhandete tagant\nHeaolu saavutamiseks tasub eeskuju vo\u0303tta kassidest\nReet Kurg uurib biomarkereid va\u0308hi kiireks avastamiseks"}, {"text_idx": "#000032", "text": "Peatoimetaja Merilyn Merisalu, merilyn.merisalu [at] ut.ee."}, {"text_idx": "#000033", "text": "Tegevtoimetaja Tiia Ko\u0303nnussaar, tiia.konnussaar [at] ut.ee."}, {"text_idx": "#000034", "text": "Keeletoimetaja Ku\u0308lli Pa\u0308rtel, ku\u0308ljendaja Margus Evert."}]